ข้อบังคับก.บ.ศป.ว่าด้วยการประชุมและการลงมติของก.บ.ศป.พ.ศ. ๒๕๖๑ อาศัยอำนาจตามความในมาตรา๔๑/๙ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง(ฉบับที่ ๙) พ.ศ. ๒๕๖๐ ประกอบกับมาตรา ๔๑ วรรคห้าแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และมติก.บ.ศป. ในการประชุมครั้งที่ ๑ - ๑/๒๕๖๑ วันที่ ๑๔ กุมภาพันธ์ ๒๕๖๑ ก.บ.ศป.จึงออกข้อบังคับไว้ ดังต่อไปนี้ ข้อ๑ ข้อบังคับนี้เรียกว่า ข้อบังคับก.บ.ศป. ว่าด้วยการประชุมและการลงมติของ ก.บ.ศป. พ.ศ. ๒๕๖๑ ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ ในข้อบังคับนี้ประธาน หมายความว่า ประธานกรรมการบริหารศาลปกครองกรรมการ หมายความว่า กรรมการบริหารศาลปกครองเลขานุการ หมายความว่า เลขานุการ ก.บ.ศป.ข้อ ๔ การนัดประชุมของ ก.บ.ศป.ให้ประธานเป็นผู้เรียกประชุมโดยแจ้งกรรมการทุกคนทราบล่วงหน้าไม่น้อยกว่าสามวันเว้นแต่ในกรณีที่มีเหตุจำเป็นเร่งด่วน ประธานจะนัดประชุมโดยแจ้งให้กรรมการทราบล่วงหน้าน้อยกว่าสามวันก็ได้การจัดระเบียบวาระการประชุมให้จัดเรียงตามลำดับความสำคัญและความเร่งด่วนของเรื่องที่เสนอให้พิจารณาแต่ถ้ามีเรื่องที่ค้างพิจารณาจากการประชุมครั้งก่อนให้พิจารณาเรื่องดังกล่าวให้เสร็จก่อนเริ่มพิจารณาเรื่องใหม่ เว้นแต่ ก.บ.ศป.จะกำหนดเป็นอย่างอื่นให้ดำเนินการออกและจัดส่งหนังสือแจ้งวันนัดประชุมกับระเบียบวาระการประชุมพร้อมเอกสารที่เกี่ยวข้องให้กรรมการทราบในกรณีที่ตำแหน่งประธานศาลปกครองสูงสุดว่างลงหรือมีแต่ไม่อาจปฏิบัติหน้าที่ได้ให้ผู้ปฏิบัติหน้าที่แทนประธานศาลปกครองสูงสุดทำหน้าที่ประธานข้อ ๕ กรรมการจำนวนไม่น้อยกว่าสี่คนอาจขอให้บรรจุเรื่องใดเข้าในระเบียบวาระการประชุมครั้งใดก็ได้เมื่อมีการขอให้บรรจุเรื่องใดเข้าในระเบียบวาระให้ประธานบรรจุเรื่องนั้นเข้าในระเบียบวาระการประชุมข้อ ๖กรรมการจำนวนไม่น้อยกว่าสี่คนอาจเข้าชื่อกันเพื่อขอให้นัดประชุม ก.บ.ศป.ได้ โดยแจ้งให้เลขานุการออกหนังสือนัดประชุมข้อ ๗ การประชุมของ ก.บ.ศป.ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมโดยในวันประชุมถ้าพ้นกำหนดเวลาเริ่มประชุมไปแล้วสามสิบนาทีกรรมการยังไม่ครบองค์ประชุมให้งดการประชุมนั้นข้อ ๘ ในวันประชุม ถ้าประธานไม่อาจมาประชุมได้ให้รองประธานศาลปกครองสูงสุดปฏิบัติหน้าที่เป็นประธานในที่ประชุมแทนถ้าไม่มีรองประธานศาลปกครองสูงสุด หรือมีแต่ไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมในระหว่างการประชุม ถ้าประธานไม่อยู่ในที่ประชุมให้กรรมการซึ่งมาประชุมเลือกกรรมการคนหนึ่งเป็นประธานในที่ประชุมในการประชุมให้ประธานในที่ประชุมมีหน้าที่และอำนาจดำเนินการประชุม และให้มีอำนาจออกคำสั่งใด ๆตามความจำเป็นเพื่อรักษาความเรียบร้อยในการประชุมได้ข้อ ๙ ให้ที่ประชุมดำเนินการประชุมตามลำดับระเบียบวาระการประชุมที่จัดไว้การเปลี่ยนลำดับระเบียบวาระการประชุมการเลื่อนการประชุมหรือการปิดประชุมหรือการเลิกประชุมในกรณีที่การพิจารณาตามระเบียบวาระการประชุมยังไม่แล้วเสร็จจะกระทำได้ต่อเมื่อที่ประชุมให้ความเห็นชอบประธานในที่ประชุมมีอำนาจปรึกษาที่ประชุมในปัญหาใดๆ หรือสั่งให้พักการประชุมได้ตามที่เห็นสมควรข้อ ๑๐ ในการประชุมของ ก.บ.ศป.ถ้ากรรมการผู้ใดมีส่วนได้เสียในเรื่องที่พิจารณาห้ามมิให้ผู้นั้นร่วมประชุมหรือลงมติในเรื่องนั้นแต่หากผู้นั้นได้เข้าประชุมอยู่ก่อนแล้วและการไม่มีสิทธิร่วมประชุมและลงมตินั้นเป็นการชั่วคราวก็ให้นับผู้นั้นเป็นองค์ประชุมในเรื่องนั้นด้วยข้อ ๑๑ ก.บ.ศป.อาจอนุญาตหรือเชิญผู้ที่เกี่ยวข้องหรือบุคคลที่อาจให้ข้อมูลในเรื่องที่พิจารณาเข้าร่วมประชุมเพื่อชี้แจงหรือให้ข้อมูลหรือความเห็นได้ข้อ ๑๒ การออกเสียงลงคะแนน ให้กระทำโดยเปิดเผยโดยใช้วิธียกมือเว้นแต่ ก.บ.ศป. มีมติให้ลงคะแนนลับ ซึ่งจะกระทำด้วยวิธีใด ให้ ก.บ.ศป.กำหนดตามความเหมาะสมเป็นกรณี ๆ ไปข้อ ๑๓ เว้นแต่ข้อบังคับนี้หรือมีหลักเกณฑ์เฉพาะเรื่องกำหนดไว้เป็นอย่างอื่นการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๔ ในกรณีที่มีปัญหาเกี่ยวด้วยคุณสมบัติหรือการพ้นจากตำแหน่งของกรรมการหรือการบังคับใช้ข้อบังคับนี้ให้ ก.บ.ศป. เป็นผู้วินิจฉัยในการประชุมเพื่อวินิจฉัยชี้ขาดเกี่ยวกับคุณสมบัติหรือการพ้นจากตำแหน่งของกรรมการคนใดให้กรรมการผู้นั้นมีสิทธิชี้แจงข้อเท็จจริงต่อที่ประชุมเสร็จแล้วต้องออกจากที่ประชุมการพ้นจากตำแหน่งของกรรมการไม่กระทบกระเทือนถึงการใดที่ผู้นั้นได้ปฏิบัติไปตามหน้าที่และอำนาจก่อนมีการวินิจฉัยชี้ขาดเว้นแต่ ก.บ.ศป. จะเห็นสมควรให้ดำเนินการในเรื่องนั้นใหม่ข้อ ๑๕การเสนอเรื่องต่อที่ประชุมเพื่อพิจารณาตามที่กำหนดไว้ในมาตรา ๔๑/๘ (๑๓) ให้กรรมการทำเป็นหนังสือยื่นต่อประธานและต้องมีกรรมการอื่นลงลายมือชื่อรับรองไม่น้อยกว่าหนึ่งในสามของกรรมการทั้งหมดเมื่อได้รับเรื่องตามวรรคหนึ่งให้ประธานสั่งบรรจุเรื่องดังกล่าวในระเบียบวาระการประชุมเป็นการด่วนและให้มีหนังสือแจ้งวันนัดประชุมให้ผู้บริหารของหน่วยงานที่เกี่ยวข้องกับการดำเนินการที่ไม่เป็นไปตามระเบียบประกาศ หรือหลักเกณฑ์ดังกล่าว ทราบล่วงหน้าไม่น้อยกว่าสามวันเพื่อให้เข้าชี้แจงและตอบข้อซักถามในที่ประชุมข้อ ๑๖ ในระหว่างการพิจารณาเรื่องที่เสนอตามข้อ๑๕ ถ้า ก.บ.ศป. เห็นว่าหากให้การดำเนินการที่ถูกเสนอนั้นดำเนินการต่อไปจะเป็นที่เสียหายอย่างร้ายแรงต่อประโยชน์ของทางราชการหรือต่อประชาชนก.บ.ศป. จะมีมติให้หน่วยงานที่เกี่ยวข้องระงับการการดำเนินการใด ๆที่เกี่ยวเนื่องเป็นการชั่วคราวก็ได้ข้อ ๑๗ มติของ ก.บ.ศป.ที่ให้ยับยั้งการดำเนินการตามข้อ ๑๕จะต้องมีคะแนนเสียงไม่น้อยกว่าสองในสามของจำนวนกรรมการทั้งหมดเท่าที่มีอยู่และต้องระบุถึงการดำเนินการที่ถูกยับยั้งให้ชัดเจนพร้อมทั้งเหตุผลและให้เลขานุการแจ้งมตินั้นให้หน่วยงานที่เกี่ยวข้องทราบในการประชุมครั้งถัดไปประธานอาจเสนอให้ที่ประชุมพิจารณาทบทวนมติตามข้อ ๑๖ หรือตามวรรคหนึ่งได้และในการประชุมครั้งหลังนี้ หาก ก.บ.ศป. มีมติยืนยันมติดังกล่าวด้วยคะแนนเสียงไม่ถึงสองในสามของจำนวนกรรมการทั้งหมดเท่าที่มีอยู่ให้มติตามข้อ ๑๖ หรือตามวรรคหนึ่ง ดังกล่าว แล้วแต่กรณี เป็นอันถูกเพิกถอนข้อ ๑๘ ระเบียบ ประกาศ หรือหนังสืออื่นใดของก.บ.ศป. ให้ประธานเป็นผู้ลงนาม เว้นแต่ ก.บ.ศป. จะกำหนดเป็นอย่างอื่นข้อ ๑๙ ให้เลขานุการมีหน้าที่จัดทำรายงานการประชุมและดำเนินการใดๆ ตามข้อบังคับนี้ หรือตามที่ประธานหรือ ก.บ.ศป. มอบหมายตลอดจนดำเนินงานด้านธุรการของ ก.บ.ศป.ผู้มีส่วนได้เสียอาจขอคัดสำเนารายงานการประชุมได้ในการปฏิบัติหน้าที่ตามวรรคหนึ่งเลขานุการจะมอบหมายให้ผู้ช่วยเลขานุการหรือบุคคลหนึ่งบุคคลใดดำเนินการแทนก็ได้ข้อ ๒๐ ในกรณีจำเป็น ก.บ.ศป.อาจมีมติให้งดใช้ข้อบังคับนี้ข้อหนึ่งข้อใดทั้งหมดหรือบางส่วน นอกจากข้อ ๗ ข้อ ๘วรรคสอง และวรรคสาม และข้อ ๑๓ เป็นการชั่วคราวเฉพาะกรณีได้ข้อ ๒๑ ให้ ก.บ.ศป.มีอำนาจตีความและวินิจฉัยปัญหาเกี่ยวกับการปฏิบัติตามข้อบังคับนี้ข้อ ๒๒ ให้ประธานรักษาการตามข้อบังคับนี้ประกาศณ วันที่ ๘ มิถุนายน พ.ศ. ๒๕๖๑ปิยะ ปะตังทาประธานศาลปกครองสูงสุดประธานกรรมการบริหารศาลปกครองปุณิกา/จัดทำ๒๙ตุลาคม ๒๕๖๑นุสรา/ตรวจ๓๐ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๔๔ ก/หน้า ๑๕/๒๗ มิถุนายน ๒๕๖๑